[{"text_idx": "#000000", "text": "Eventa Servo havigis novan retadreson"}, {"text_idx": "#000002", "text": "Antau\u0306 kelkaj tagoj, la teamo de Eventa Servo de UEA akiris kaj ekuzis la retadreson Esperanto.events por ankorau\u0306 pli vaste komuniki pri Esperanto-eventoj en la mondo."}, {"text_idx": "#000003", "text": "Ili opinias, ke esperantistoj ne sufic\u0302e ofte uzas la vorton Esperanto en komunikado al ekstera mondo. Eventa Servo estas nuntempe tre konata retejo \u2013 en tradicia eu\u0306ropa Esperantujo... Sed kiam komencanto au\u0306 eksterulo interesig\u0302as pri Esperanto-eventoj, oni tajpos en la serc\u0302ujo de Google ne \u201cEventa Servo\u201d, sed... \u201cEsperanto events\u201d \u2013 au\u0306 ion tian. Do gravas lau\u0306 ili, por la plua disvastigo de Esperanto en la mondo, ekuzi la novan retadreson."}, {"text_idx": "#000004", "text": "Robin van der Vliet nome de UEA mendis kaj agordis la domajnon Esperanto.events sur sia servilo, kaj funkciigis jenajn plusendajn ligilojn por c\u0302iuj landoj (!) de la mondo: ca.esperanto.events, de.esperanto.events, be.esperanto.events kaj tiel plu. Sub tiuj ligiloj aperos eventoj en la koncernaj landoj, kondic\u0302e ke estas tiaj."}, {"text_idx": "#000005", "text": "Estas ankau\u0306 ligiloj por c\u0302iuj kontinentoj: eu\u0306ropo.esperanto.events kaj tiel plu. Temas pri plusendaj ligiloj; do ne gravas, c\u0302u oni tajpas eu\u0306ropo, euxropo, europo au\u0306 ec\u0302 europe \u2013 c\u0302io funkcias."}, {"text_idx": "#000006", "text": "Robin ankau\u0306 jam agordis ligilojn por kelkaj Esperanto-organizoj (UEA.esperanto.events, same TEJO, BEMI, ILEI kaj Gresillon) Estas senfina nombro de eblaj subdomajnoj; tiaj ligiloj multe helpos por pli rapide aliri informojn pri Esperanto-eventoj en nia c\u0302iam pli rapidig\u0302anta mondo."}, {"text_idx": "#000007", "text": "Eventa Servo estas la c\u0302efa projekto de Fonduso Instigo, kiun Yves Nevelsteen kreis kun la celo kolekti donacojn por liveri profesiecajn retajn servojn en Esperanto."}, {"text_idx": "#000008", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000010", "text": "Pli da mono por nova retejo de UEA"}, {"text_idx": "#000015", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000019", "text": "Alig\u0302i al 400 aliaj abonantoj"}]